stanford-oval/wikipedia huggingface dataset:
Talent Suomi (3. tuotantokausi)
Semifinaalit > Toinen semifinaali

Toinen semifinaali esitettiin suorana 29. lokakuuta.
| Järjestys | Kilpailija | Kyky | Tulos |
| --- | --- | --- | --- |
| 1 | Seven Sisters | Tanssiryhmä | Pudotettu tuomariäänillä |
| 2 | Ilia Kalioujnov-Salminen | Flyygeliartisti/säveltäjä | Putosi |
| 3 | Henrikka Rinne | Tankotanssija | Jatkossa tuomariäänillä |
| 4 | Roni Heimo | Sirkusesiintyjä | Putosi |
| 5 | Rock Urok | Rocktyylinen tanssiryhmä | Putosi |
| 6 | Katja Harvala | Oopperalaulaja | Putosi |
| 7 | Toni Häppölä ja Robert Donner | Laulajaduo | Putosi |
| 8 | VIP Bartenders | Flair-baarimikot | Voitti äänestyksen |
Semifinaalit > Kolmas semifinaali

Kolmas semifinaali esitettiin suorana 5. marraskuuta.
| Järjestys | Kilpailija | Kyky | Tulos |
| --- | --- | --- | --- |
| 1 | Anne Carlsson | James Bond -sävelmien laulaja | Putosi |
| 2 | Pege & Tube | Jalkapallotaiturit | Putosi |
| 3 | Minimies | Stand up -komiikkahahmo | Jatkossa tuomariäänillä |
| 4 | Meri Kontkanen | Voimistelija/Tanssija | Putosi |
| 5 | The Voguers | Tanssiryhmä | Putosi |
| 6 | Tapio Salomaa | Taikuri | Putosi |
| 7 | Lotus Tinat | Viulisti | Pudotettu tuomariäänillä |
| 8 | Duo Flow | Tulitaiteilijat | Voitti äänestyksen |
Semifinaalit > Neljäs semifinaali

Neljäs semifinaali esitettiin suorana 12. marraskuuta.
| Järjestys | Kilpailija | Kyky | Tulos |
| --- | --- | --- | --- |
| 1 | Jari Tapanainen | Kahlekuningas/miekannielijä | Jatkossa tuomariäänillä |
| 2 | Anastasia Sergeeva | Voimistelija | Putosi |
| 3 | Joni Suvanto | Taikuri | Putosi |
| 4 | Mika Rontti | Michael Jackson -tanssija | Putosi |
| 5 | Elmo Pietarinen | Tanssija | Putosi |
| 6 | Helmi Hollström & Iina Virtanen | Laulajaduo | Pudotettu tuomariäänillä |
| 7 | Eero Keski-Petäjä & Sainey Gibba | Beatboksaajat | Putosi |
| 8 | Jouko Lukkonen | Laulaja | Voitti äänestyksen |
Semifinaalit > Viides semifinaali

Viides semifinaali esitettiin suorana 19. marraskuuta.
| Järjestys | Kilpailija | Kyky | Tulos |
| --- | --- | --- | --- |
| 1 | Juuso Pakarinen | Gunspinnaaja | Putosi |
| 2 | Erik Gullman | Runonlausuja | Pudotettu tuomariäänillä |
| 3 | Alexander Wessberg | Freestyle-jalkapalloilija | Putosi |
| 4 | Tarmo Jussila | Elvis-imitaattori | Putosi |
| 5 | Free Down Crew | Breakdance-ryhmä | Putosi |
| 6 | Molly Rosenström | Laulaja | Voitti äänestyksen |
| 7 | Mika Pennanen & Mija Schrey | Stunttiduo | Jatkossa tuomariäänillä |
Semifinaalit > Finaali

Talent Suomi -finaali esitettiin suorana 26. marraskuuta.
| Järjestys | Kilpailija | Kyky | Semifinaalin tulos | Tulos |
| --- | --- | --- | --- | --- |
| 1 | Duo Flow | Tulitaiteilijat | Voitti 3. semifinaalin | Ei sijoittunut |
| 2 | Jouko Lukkonen | Laulaja | Voitti 4. semifinaalin | Ei sijoittunut |
| 3 | Unito | Trikkausryhmä | Toinen 1. semifinaalissa | Ei sijoittunut |
| 4 | Molly Rosenström | Laulaja | Voitti 5. semifinaalin | TOINEN SIJA |
| 5 | Perttu Tuomaala (DJ Preal) | DJ-Kisaaja | Voitti 1. semifinaalin | Ei sijoittunut |
| 6 | VIP Bartenders | Flair Baarimikot | Voitti 2. semifinaalin | VOITTAJA |
| 7 | Minimies | Stand Up -komiikkahahmo | Toinen 3. semifinaalissa | Ei sijoittunut |
| 8 | Mika Pennanen & Mija Schrey | Stunttiduo | Toinen 5. semifinaalissa | KOLMAS SIJA |
| 9 | Henriikka Rinne | Tankotanssija | Toinen 2. semifinaalissa | Ei sijoittunut |
| 10 | Jari Tapanainen | Kahlekuningas/miekannielijä | Toinen 4. semifinaalissa | Ei sijoittunut |
Jaksot

Karsintajaksot esitettiin lauantaisin klo 19.00–20.00, mutta semifinaalivaiheen alettua ohjelmaa esitettiin 19.00–20.30/21.00.
Jaksot > Katsojaluvut

Sarjan ensimmäinen jakso keräsi vain 246 000 katsojaa. Ohjelman katsojaluvut ovat pysyneet tasaisesti 420 000 katsojan molemmin puolin.
| Jakso | Esityspäivä | Katsojaluvut | Tapahtumat |
| --- | --- | --- | --- |
| 1 | 10.09.2011 | 246 000 | Edellisen kauden kertausjakso |
| 2 | 17.09.2011 | 370 000 | Tampereen karsinnat. Lavalla nähtiin mm. Alpakka-agilityä ja ilmaveivausta Jatkoon pääsi 23 esitystä. |
| 3 | 24.09.2011 | 444 000 | Kuopion karsinnat. Jatkoon pääsi 12 esitystä. |
| 4 | 01.10.2011 | 411 000 | Helsingin karsinnat, osa 1 |
| 5 | 08.10.2011 | 403 000 | Helsingin karsinnat, osa 2 Helsingistä jatkoon pääsi yhteensä 24 esiintyjää. |
| 6 | 15.10.2011 | 362 000 | Tuomareiden valinta Tuomarit valitsevat 60 jatkoon päässestä esityksestä semifinalistit. |
| 7 | 22.10.2011 | 492 000 | Ensimmäinen semifinaali. Jatkoon pääsivät DJ-Kisaaja DJ Preal & trikkausryhmä Unito. |
| 8 | 29.10.2011 | 464 000 | Toinen semifinaali. Jatkoon pääsivät baarimikot VIP Bartenders & tankotanssija Henrikka Rinne. |
| 9 | 05.11.2011 | 495 000 | Kolmas semifinaali. Jatkoon pääsivät tulitaiteilijat Duo Flow & Stand Up -komiikkahahmo Minimies. |
| 10 | 12.11.2011 | 531 000 | Neljäs semifinaali. Jatkoon pääsivät laulaja Jouko Lukkonen & kahlekuningas Jari Tapanainen. |
| 11 | 19.11.2011 | 439 000 | Viides semifinaali. Jatkoon pääsivät laulaja Molly Rosenström & stunttitemppuilijat Mika Pennanen ja Mija Schrey. |
| 12 | 26.11.2011 | 724 000 | Suora finaalilähetys. Kilpailun voittivat VIP Bartenders. Toiselle ja kolmannelle sijalle yltivät Molly Rosenström sekä Mija ja Mika. |
Anni Ihamäki

| Anni Ihamäki> Henkilötiedot |
| --- | --- |
Syntynyt: 17. huhtikuuta 1982 (ikä 42)
Ammatti:  radiojuontaja, TV-juontaja
Puoliso:  Ilkka Ihamäki
Aiheesta muualla
IMDb
Elonet
Anni Ihamäki (o.s. Henttu, ent. Hautala, s. 17. huhtikuuta 1982) on suomalainen radio- ja tv-juontaja. Ihamäki on juontanut Radio Suomipopilla Aamulypsy-ohjelmaa vuosina 2006–2009 sekä 2013–2022.
Elämä ja ura

Ihamäki toimi Aamulypsyn ensimmäisenä juontajana yhdessä Jaajo Linnonmaan kanssa ennen jäämistään äitiyslomalle heinäkuussa 2009. Hän palasi töihin vuoden 2011 alussa Arttu Harkin kanssa Radio Suomipopin Valtakunnan viralliseen iltapäivään. Ihamäen toistaiseksi viimeinen radiolähetys Aamulypsyssä oli 22. joulukuuta 2022.
Vuosina 2011 ja 2012 Ihamäki oli The Voicen Heräämön aamujuontajana yhdessä Niko Kivelän, Teemu Vesterisen, Sami Hedbergin, Suvi Hartlinin ja Juha Västin kanssa. Tammikuussa 2013 Ihamäki palasi Radio Suomipopin Aamulypsyn juontajaksi yhdessä Jaajo Linnonmaan, Juha Perälän ja Juha Vuorisen kanssa. Vuonna 2019 Juha Perälän jäätyä pois ohjelmasta Ihamäen ja Linnonmaan kollegaksi tuli Tuukka Ritokoski. Anni Ihamäki jäi äitiyslomalle Aamulypsystä syyskuussa 2020.
Ihamäki on juontanut Nelosella Kielletty rakkaus-, Kadonneen jäljillä- ja Kaikki vastaan 1 -televisio-ohjelmia. Syksyllä 2017 hän juonsi Juuso Mäkilähteen kanssa Idolsin kahdeksatta kautta. Vuonna 2019 hän juonsi ohjelmaa Mitä lapsesi tekisi.
Anni Ihamäki toimi ääninäyttelijänä sivuroolissa Angry Birds -elokuvassa ja näyttelijänä elokuvassa Luokkakokous 2 – Polttarit.
Vuonna 2018 Otava julkaisi Annin ruokakirja -nimisen reseptikirjan. Kirjan toinen osa julkaistiin vuonna 2019 ja kolmas osa julkaistiin vuonna 2021.
Ihamäki on suunnitellut farkkumalliston suomalaiselle Very Nice -brändille.
Huhtikuussa 2021 Suplassa julkaistiin Ihamäen ja Tuija Pehkosen juontama Hautala & Pehkonen -podcast.
Ihamäki juonsi vuoden 2021 Big Brother Suomi VIP -ohjelmaa yhdessä Tinni Wikströmin ja Kimmo Vehviläisen kanssa. Hän juonsi myös vuoden 2022 Big Brother Suomi -ohjelmaa. Hänen juontopareinaan toimivat Janni Hussi sekä Sami Kuronen.
Ihamäki on juontanut Suurin pudottaja Suomen 3. tuotantokauden.
Vuonna 2024 hän juonsi Huvila & Huussi -ohjelman 15. tuotantokauden.
Filmografia > Televisiosarjat

| Vuosi | Televisiosarja | Rooli |
| --- | --- | --- |
| 2016 | Kielletty rakkaus | juontaja |
| 2016 | Kadonneen jäljillä | juontaja |
| 2017 - 2018 | Kaikki vastaan 1 | juontaja |
| 2017 - 2018 | Idols | juontaja |
| 2019 | Mitä lapsesi tekisi | juontaja |
| 2020 | Suomalainen menestysresepti | tuomari |
| 2020 | Tähdet, tähdet | tuomari |
| 2021 | Big Brother Suomi VIP | juontaja |
| 2022 | Big Brother Suomi | juontaja |
| 2022 | Suurin pudottaja Suomi | juontaja |
| 2024 | Huvila & Huussi | juontaja |
Yksityiselämä

Ihamäki oli kihloissa stand-up koomikko Niko Kivelän kanssa vuosina 2018–2019. Ihamäellä on aiemmasta suhteestaan vuonna 2009 syntynyt poika.
Anni Ihamäki avioitui elokuussa 2022 muusikko Ilkka Ihamäen kanssa. Heillä on lokakuussa 2020 ja maaliskuussa 2022 syntyneet lapset.
Benjamin Pitkänen

| Benjamin Pitkänen |
| --- | --- |
 Benjamin Pitkänen pitämässä puhetta eduskuntatalon edessä.
Henkilötiedot
Syntynyt: 20. maaliskuuta 1997 (ikä 27) Yhdistynyt kuningaskunta
Kansalaisuus:  suomalainen
Ammatti:  opiskelija, eläinoikeusaktivisti
Muut tiedot
Järjestö:  Viral Vegans
Aiheesta muualla
Kotisivu
Benjamin Pitkänen (s. 20. maaliskuuta 1997 Yhdistynyt kuningaskunta) on suomalainen vegaaniaktivisti ja yksi eläinoikeuksia puolustavan Viral Vegans -yhdistyksen perustajajäsenistä. Viral Vegans -yhdistys kannustaa kaikkia ryhtymään vegaaneiksi. Pitkänen vierailee kouluissa ja vaikuttaa sosiaalisessa mediassa rohkaisten muitakin kansalaisaktivismiin eläinoikeuksien puolesta.
Pitkäsen tavoitteena on, että maailmassa ei olisi eläintuotantoa, eikä eläimiä tapettaisi. Pitkänen toivoo, että Suomen peltoalaa vapautettaisiin kasvinviljelylle rehuviljelyn sijaan ja että eläimillä olisi lakiin kirjatut perusoikeudet. Pitkänen korostaa kasvipohjaisen ruokavalion helppoutta.
Hänen julkiset vegaanitempauksensa ovat myös herättäneet huomiota, ja hän on ollut toimintansa seurauksena myös putkassa. Pitkänen on ehdolla vuoden vegaanivaikuttajaksi 2022 ja on valittu Changemaker of the Year -palkinnon saajaksi vuonna 2022.
Pitkänen pitää varmana, että suomalaisen ruuantuotannon tulevaisuus on kasvipohjainen, ja Pitkänen puhuu reilusta ja hallitusta siirtymästä: ”Luottaisin Luonnonvarakeskukseen, joka selvästi sanoo, että me voisimme tuottaa ruoantuotantomme täysin kotimaisella kasviproteiinilla. Samalla voisi vapauttaa puolet peltopinta-alasta ja metsittämällä ne. Uudet metsät toimisivat hiilinieluna, eikä olisi lehmiä, jotka tuottavat paljon metaanipäästöjä ja kiihdyttävät erokriisiä”.
Tausta

Pitkänen on syntynyt Yhdistyneessä kuningaskunnassa vuonna 1997 ja hän on asunut lapsuudessaan Keski-Aasiassa. Suomeen hän muutti 14-vuotiaana. Pitkänen opiskelee Helsingin yliopiston valtiotieteellisessä tiedekunnassa talous- ja sosiaalihistoriaa.
Pitkänen kertoo elämänsä muuttuneen, kun hän katsoi Earthlings-dokumenttielokuvan. Dokumentti kuvaa sitä, miten ihminen käyttää muita eläimiä lemmikkeinä, ruuantuotannossa, viihteessä ja tieteellisessä tutkimuksessa. Elokuvan katsomisen jälkeen Pitkänen ei kertomansa mukaan löytänyt mitään järkevää argumenttia lihansyönnille tai eläinten hyväksikäytölle ja ryhtyi vegaaniksi.
Aktivismi

Pitkänen nousi julkisuuteen, kun hän nukkui marraskuussa 2021 kolme yötä Helsingin Itäkeskukseen tuolloin avatun KFC-ravintolan ulkopuolella. Avajaisissa Pitkänen piti veganismia tukevan puheen ravintolan edustalla. Vartijat poistivat Pitkäsen nopeasti paikalta ja hän päätyi putkaan. Pitkänen kertoo tekevänsä aktivismia lain rajoissa. Hän on tehnyt KFC-puheeseen liittyvästä kiinniotosta kantelun eduskunnan oikeusasiamiehelle.
Pitkänen on houkutellut opiskelijaravintolan edessä ohikulkevia ihmisiä katsomaan VR-laseilla eläintiloilta ja teurastamoilta kuvattua materiaalia. Tempauksellaan Pitkänen pyrki tekemään ruuantuotannon prosessia näkyväksi ja osoittaa, että kyse on eläimistä, jotka kokevat kipua ja kärsimystä. Kesällä 2022 Pitkänen piti puheen eläinten oikeuksista Atrian Sikala-esittelytilassa Kauhajoella. Pitkänen poistettiin tällöinkin paikalta.
Pitkänen käy kouluissa puhumassa eläinoikeuksista ja veganismista sekä vaikuttaa aktiivisesti yhteiskunnalliseen keskusteluun julkisuudessa muun muassa katuaktivismilla sekä vierailemalla television keskusteluohjelmissa ja eri medioissa. Pitkäsen aktivismista on tehty myös dokumentti ja hän juontaa omaa podcastia.
Vuonna 2024 ilmestyi Pitkäsen ja Pavel Tahkovuoren kirjoittama kirja Rakkaat eläimet, joita syömme.
Aiheesta muualla

Kuvia tai muita tiedostoja aiheesta Benjamin Pitkänen Wikimedia Commonsissa
Benjamin Pitkäsen kotisivut
| --- | --- |
Auktoriteettitunnisteet: Henkilöt :  Yle 
Pitkänen harjoittamassa katuaktivismia kyltin kanssa
Arto Kuuluvainen

Arto Kuuluvainen (s. 1980 Helsinki) on kauppatieteiden tohtori  ja tietokirjailija . Kuuluvainen on urallaan työskennellyt muun muassa Veikkausliigaseura FC TPS:ssa liiketoiminnan kehitysjohtajana  sekä Turun ammattikorkeakoulun myynnin lehtorina.
Kuuluvainen on tullut tunnetuksi erityisesti suomalaisen urheiluliiketoiminnan, urheilumarkkinoinnin ja sponsoroinnin asiantuntijana. Hän on mm. luonut yhden Suomen ensimmäisistä yliopistotasoisista urheilujohtamisen kursseista.
Kuuluvainen väitteli tohtoriksi Turun kauppakorkeakoulusta vuonna 2011. Hänen väitöskirjansa aiheena olivat dynaamiset kyvykkyydet suomalaisten pk-yritysten kansainvälisessä kasvussa .
Vuonna 2017 Kuuluvainen kirjoitti yhdessä Tero Auvisen kanssa kaksi tietokirjaa suomalaisesta urheilubisneksestä. Nämä ovat nimeltään Urheiluseurojen sisäpiirissä & Urheilutähtien sisäpiirissä ja kirjojen julkaisijana toimi Alma Talent.
Etenkin suomalaisten urheiluseurojen talouteen keskittynyt Urheiluseurojen Sisäpiirissä -Tarinat tunteen takana -teos ylitti vuonna 2017 useaan otteeseen valtakunnallisen uutiskynnyksen.
Arto Kuuluvainen juontaa yhdessä Tony Salmelaisen kanssa Elämän pelikirja -podcastia, jossa nostetaan esiin entisten urheilijoiden tarinoita, ajatuksia ja kokemuksia erityisesti uran loppumiseen liittyen. Vuonna 2023 Kuuluvainen, Salmelainen ja Jukka Vuorio julkaisivat Elämän Pelikirja -kirjan.  URA-säätiö valitsi kirjan vuoden URA-teoksi joulukuussa 2023. Tunnustus myönnetään henkilölle tai taholle, joka on vuoden aikana merkittävällä ja uutta luovalla tavalla myötävaikuttanut urheilijoiden uramahdollisuuksien kehittämiseen.
Muuta

Arto Kuuluvaisen isä Risto Kuuluvainen toimi 1980-luvun lopulla Kuopion Palloseuran (KuPSin) johtokunnassa sekä puheenjohtajana. 
Ammattijääkiekkoilijana tunnettu Timo Kuuluvainen on Arto Kuuluvaisen veli. Maajoukkuejalkapalloilijana ja Olympiaedustajana tunnettu Raimo Kuuluvainen oli Arto Kuuluvaisen setä.
Kuuluvaisella on useita luottamustoimia. Hänet mm. valittiin vuonna 2016 Lounais-Suomen Liikunta ja Urheilu ry:n hallitukseen.
Lisäksi hän kuuluu suomalaisen urheiluteknologiayritys CoPlaysin hallitukseen ja toimii yrityksen neuvonantajana.  CoPlays nousi otsikoihin lokakuussa 2018 solmittuaan yhteistyösopimuksen jalkapalloseura FC Barcelonan kanssa
Teoksia

Tero Auvinen ja Arto Kuuluvainen. Urheilutähtien Sisäpiirissä -tarinat tunteen takana. Alma Talent, 2017. ISBN 978-952-14-3338-2.
Tero Auvinen ja Arto Kuuluvainen. Urheiluseurojen Sisäpiirissä -tarinat tunteen takana. Alma Talent, 2017. ISBN 978-952-14-2965-1.
Tony Salmelainen, Arto Kuuluvainen ja Jukka Vuorio. Elämän Pelikirja -Rakkaudesta urheilijoihin. Hockey Tiger Oy, 2023. ISBN 978-952-94-7390-8.
Aiheesta muualla

Arto Kuuluvaisen blogi
Keyyo

| Keyyo> Kristina Petrushina |
| --- | --- |
 Keyyo juontamassa Melodifestivalenia 2025.
Henkilötiedot
Syntynyt: 27. helmikuuta 1997 (ikä 28) Omsk, Venäjä
Ammatti:  tubettaja, koomikko, juontaja
Kristina Petrushina (s. 27. helmikuuta 1997 Omsk, Venäjä), paremmin tunnettu artistinimellä Keyyo, on ruotsalainen venäläissyntyinen tubettaja, koomikko ja juontaja.
Ura

Petrushina alkoi jo 9-vuotiaana säästää rahaa hankkiakseen oman kameran. Hän loi tilin YouTubeen vuonna 2009 ja aloitti videoiden julkaisemisen vuonna 2011. Hän teki aluksi videoita siitä, millaista on olla nuori, sekä sketsejä itse keksimillään hahmoilla. Artistinimen Keyyo hän keksi 8-vuotiaana ottamalla englannin kielen sanan key ('avain') ja lisäämällä siihen päätteen -yo, mikä kuulosti hänestä hauskalta. Vuonna 2014, kun hänen kanavallaan oli jo yli 100 000 tilaajaa, hän sai oman televisio-ohjelman nimeltä Keyyo & co. SVT:lle. Samana vuonna hän voitti ruotsalaisessa tubettajagaalassa Guldtubenissa palkinnon Årets stjärnskott (Vuoden lupaus). Kaksi vuotta myöhemmin hänet valittiin samassa gaalassa Ruotsin hauskimmaksi tubettajaksi.
Vuonna 2017 Petrushina juonsi Pär Lernströmin kanssa Ruotsin Talent-ohjelmaa TV4:ssä.
Syksyllä 2017 Petrushina alkoi toisen ruotsalaisen tubettajan Hampus Hedströmin kanssa tehdä podcastia nimeltä Frågar åt en kompis ("Kaverin puolesta kyselen").
Vuonna 2019 Petrushina teki yhdessä koomikko Johan Rheborgin kanssa kuuden jakson mittaisen ohjelman Keyyo med Rheborg i Ryssland, jossa he matkustivat Petrushinan synnyinkaupunkiin Siperian halki junalla samalla tavalla kuin Petrushina oli lapsena matkustanut toiseen suuntaan, ja matkan varrella he tutustuivat maahan.
Keväällä 2021 Petrushina osallistui Ruotsin Tanssii tähtien kanssa -ohjelmaan (Let's Dance) korvaten Carola Häggkvistin, joka vetäytyi kilpailusta uupumisen takia. Heinäkuussa 2021 hän oli Sveriges Radio P1:ssa kesäpuhujana.
Yksityiselämä

Petrushina syntyi Venäjän Omskissa vuonna 1997 ja muutti Ruotsiin 9-vuotiaana. Ruotsissa hän varttui Smedjebackenissa Taalainmaalla. Hän on opiskellut taidelinjalla Schillerin lukiossa Göteborgissa ja asuu nykyään Tukholmassa.
Laura Haimila

| Laura Haimila |
| --- | --- |

Henkilötiedot
Ammatti:  toimittaja, juontaja
Laura Haimila on suomalainen toimittaja, juontaja ja sosiaalisen median vaikuttaja. Halmila juonsi vuoteen 2015 Radio NRJ:llä toimittaja Tuija Pehkosen kanssa iltapäivä- ja aamuohjelmia. Hän on työskennellyt NRJ:n jälkeen Yle Kioskin tuottajana ja vuonna 2019 Radio Helsingin aamulähetyksen juontajana. 2020-luvun taitteessa Haimila toimi Sannin keikkamanagerina. Halmila toimi vuonna 2022 Big Brother Suomen kommentaattorina.
Vuodesta 2021 hetkellä Haimila on juontanut yhteiskunnallista kahdesti viikossa julkaistavaa Kerhotalo-podcastia yhdessä Emmi Nuorgamin kanssa.
Haimila on kertonut olevansa intersukupuolinen.
Muut työt

Haimila on kuvannut laulaja Cristal Snow’n musiikkivideot Wicked ja Surrender sekä ohjannut ja kuvannut Maija Vilkkumaan musiikkivideon Unisex. Hänet on nähty myös Ilta-Sanomien ToosaTV-nettisketsisarjassa kahdessa roolissa.
Aiheesta muualla

Kuvia tai muita tiedostoja aiheesta Laura Haimila Wikimedia Commonsissa
Laura Haimila Twitterissä
/ Laura Haimila Facebookissa
| Auktoriteettitunnisteet  |
| --- | --- |
Taiteenala:  MusicBrainz 
Henkilöt:  Ritva
Renne Korppila

Renne Korppila syyskuussa 2011.
Renne Korppila (s. 20. heinäkuuta 1976 Inari) on entinen radiotoimittaja ja kahvilayrittäjä ja nykyinen kuntosaliohjaaja, podcast-juontaja.
Aamupojat

Korppila juonsi yhdessä Anssi Honkasen kanssa NRJ:n Aamupojat-ohjelmaa, ja he levyttivät myös musiikkia. Heidän ensimmäinen albuminsa Radiohitit julkaistiin 27. toukokuuta 2009.
Honkanen ja Korppila valittiin vuoden radiojuontajiksi vuoden 2009 RadioMedian Radio Gaalassa. Vuoden 2010 gaalassa heidät palkittiin vuoden radio-ohjelman palkinnolla.
Korppilan työt radiossa päättyivät helmikuussa 2016 9,5 vuoden jälkeen.
Muuta

Vuonna 2010 Korppila toimi tuomarina tosi-tv-laulukilpailu X Factorissa Linda Lampeniuksen ja Gugi Kokljuschkinin kanssa.
Korppila toimi suomalaisessa The Wrongdoers -punkyhtyeessä laulajana, mutta erosi siitä myöhemmin, kun se yhdistettiin mediassa uusnatseihin. Uusnatsismi-yhteyksien takia Korppilan paikka X Factor -tuomarina oli vaarassa, mutta hän sai jatkaa ohjelmassa. Korppilan mukaan The Wrongdoers ei tunnusta mitään ideologiaa. Yhtye on kuitenkin esiintynyt äärioikeistolaisen Musta Sydän -ryhmän järjestämässä konsertissa uusnatsibändien kanssa. Yhtye kertoo Myspace-sivuillaan olevansa neljän hengen skinhead-rock/Oi!-punkia soittava yhtye Helsingistä.
Vaikka vuonna 2010 ilmoitettiin julkisuudessa, että Korppila on eronnut The Wrongdoersista, hän lauloi vuonna 2011 nauhoitetulla levyllä ”Always Loyal Always True”. Levy julkaistiin vuonna 2013.  Korppila esiintyi myös toukokuussa 2015 The Wrongdoersin laulajana New Yorkissa järjestetyillä NYC Oi! Fest -festivaaleilla.
X-Factor -juontajuuden lisäksi Korppila on tehnyt vierailuja useissa televisiosarjoissa ja näytellyt sivuroolia vuoden 2019 hittielokuvassa Täydellinen joulu. Korppila teki ensimmäisen pääroolinsa vuonna 2017 ensi-iltansa saaneessa suomalaisessa supersankarielokuvassa Rendel.
Korppila on myös toiminut suomalaisessa show-painipromootio Fight Club Finlandissa managerina.
Vuonna 2020 Korppila alkoi tehdä Otetaan Yhdet! -nimistä podcast-sarjaa Teemu Potapoffin kanssa.
Yksityiselämä

Korppila avioitui Iida Ketolan kanssa vappuna 2016. Korppila pyöritti Ketolan kanssa kahvila- Niitty Töölöä. Pari erosi vuonna 2021.  Korppila sai Helsingin käräjäoikedessa lokakuussa 2021 kolmen kuukauden ehdollisen vankeustuomion. Se tuli kolmesta pahoinpitelystä ja yhdestä huumausainerikoksesta.
Profil

Profil oli suomalainen yhtye, joka julkaisi yhden albumin vuonna 1974.
Yhtyeessä vaikuttaneet soittajat

Jarmo Jylhä, kitara
Arto Vilkko. kitara, taustalaulu
Roni Kamras, kitara, taustalaulu
Peter Kokljushkin, basso
Hannu Euramaa, rummut
Jukka Heino, taustalaulu
Henry Haapalainen, taustalaulu
Diskografia

Kaikki rakkauteni (1974)
Aiheesta muualla

Profilin esitystuotanto Suomen äänitearkistossa (1901–1999)
Campus Agrippae

| Campus Agrippae |
| --- | --- |
Valtio:  Italia
Paikkakunta:  Rooma, Latium
Historia
Tyyppi:  alue
Kulttuuri:  antiikki
Valtakunta:  Rooman valtakunta
Alue:  Latium, Regio I Latium et Campania, Italia
Kaupunki:  Rooma
Aiheesta muualla
  Campus Agrippae Commonsissa 
Infobox OKNimi-testi OK: 
Campus Agrippae oli antiikin aikainen Campus Martiuksen osa antiikin Rooman kaupungissa Italiassa. Se ulottui etelästä suunnilleen Aqua Virgon linjasta ainakin nykyisen Via di San Claudion pohjoispuolelle. Sen länsirajana toimi Via lata, ja idässä se ulottui kohti Quirinaliksen rinnettä, vaikkakin sen raja tuossa suunnassa on epäselvä.
Campus Agrippae sai nimensä Agrippasta, joka suunnitteli sen eräänlaiseksi puistoksi. Augustus viimeisteli ja vihki sen käyttöön vuonna 7 eaa. Campus Agrippae oli roomalaisten suosima kävelyalue. Vipsaniusten portiikki (Porticus Vipsania) rakennettiin alueen länsireunalle Via latan varrelle.
Aiheesta muualla

Kuvia tai muita tiedostoja aiheesta Campus Agrippae Wikimedia Commonsissa
Luettelo vuonna 1918 kuolleista henkilöistä

Tämä on luettelo vuonna 1918 kuolleista tunnetuista henkilöistä. Henkilöt on lueteltu kuolinpäivän mukaisesti, samana päivänä kuolleet sukunimen mukaisessa aakkosjärjestyksessä. Jos henkilöstä ei ole kirjoitettu artikkelia, luettelossa mainitaan lähde.
* Kaatui ensimmäisessä maailmansodassa. ** Ensimmäisen maailmansodan siviiliuhri.
Helmikuu

1. helmikuuta – Carl Finnilä, suomalainen lintutieteilijä (s. 1892)
5. helmikuuta – Alexander Aminoff, suomalainen valtiopäivämies, meijerikoulun johtaja, maanviljelysneuvos ja henkirikoksen uhri (s. 1865)
10. helmikuuta – Abd-ul-Hamid II, Osmanien valtakunnan sulttaani 1876–1909 (s. 1842)
21. helmikuuta – Jaakko Hirvelä, suomalainen poliisi, maanviljelijä ja valtiopäivämies (s. 1838)
26. helmikuuta – Otto Jensen, norjalainen piispa ja poliitikko (s. 1856)
Maaliskuu

1. maaliskuuta – Leander Viljanen, suomalainen torppari ja punakaartin komppanianpäällikkö (s. 1876)
13. maaliskuuta – Gunnar Ahlblad, suomalainen uimahyppäjä, uimari, upseeri ja henkirikoksen uhri (s. 1888)
22. maaliskuuta – Magnus Björklund, suomalainen apteekkari ja valtiopäivämies (s. 1861)